**Ministru kabineta noteikumu projekta „** **Administratīvo teritoriju un teritoriālo vienību klasifikatora noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iesniegts pēc Ekonomikas ministrijas iniciatīvas, pamatojoties uz Statistikas likuma 21. panta 1. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 26. jūnijā stājās spēkā Administratīvo teritoriju un apdzīvoto vietu likums (turpmāk – likums), kas nosaka jaunu Latvijas administratīvo teritoriju un novadu teritoriālā iedalījuma vienību kopumu. Līdz ar to ir nepieciešams aktualizēt Administratīvo teritoriju un teritoriālo vienību klasifikatoru (turpmāk – klasifikators), kas nodrošinās administratīvo teritoriju un teritoriālo vienību vienotu kodēšanu valstī atbilstoši likumam. Ņemot vērā likuma 4. un 5. panta regulējumu, Ministru kabineta noteikumu projekta „Administratīvo teritoriju un teritoriālo vienību klasifikatora noteikumi” (turpmāk – noteikumu projekts) pielikums ietver likuma pielikumā noteikto administratīvo teritoriju un novadu teritoriālā iedalījuma vienību kodus. Klasifikatora koda struktūru veido: * pirmais līmenis (1. un 2. pozīcija), kas rezervēts reģiona apzīmēšanai;
* otrais līmenis (3. un 4. pozīcija), kas apzīmē pašvaldību;
* trešais līmenis (5. un 6. pozīcija), kas apzīmē novada teritoriālā iedalījuma vienību.

Koda septītā pozīcija norāda, cik reizes kods ir ticis modificēts gadījumā, ja ir notikusi teritoriju sadalīšana vai apvienošana. Piemēram, 2022. gada 1. jūlijā tiks modificēti noteikumu pielikumā ietvertie Ādažu, Ķekavas un Mārupes pagastu kodi saskaņā ar likuma Pārejas noteikumu 26. punktu, kas paredz augšminēto pagastu teritoriju sadalīšanu novada pilsētās un novada pagastos. Attiecīgi noteikuma projekta 6. punkts nosaka šo teritoriālo vienību kodu spēkā stāšanos un spēka zaudēšanu. Gadījumā, ja mainīsies novada sastāvs (piemēram, kāds pagasts izlems izstāties no viena novada un pievienoties citam novadam), izmaiņu skarto teritoriju kodi arī tiks modificēti.Noteikumu projekta pielikumā pašvaldību nosaukumi ir veidoti, ņemot vērā likuma 12. panta prasības, kā arī Valsts valodas centra (turpmāk – VVC) ieteikumus klasifikācijās un citos reģistros nelietot tādus apzīmējumus kā “valstspilsētas pašvaldība”, “novada pašvaldība”, kuri neveicina attiecīgās teritorijas identificēšanu, bet atbalstīt statistikas jomā pieņemto praksi lietot saīsinātos pašvaldību nosaukumus (piemēram, Rīgas valstspilsētas pašvaldība – Rīga u.tml.). VVC uzskata, ka vārdu "pilsēta" nav nepieciešams pievienot ne novada pilsētu, ne valstspilsētu nosaukumiem, jo oficiālo vietvārdu jeb pilsētas nosaukumu veido tikai vietvārds (Jelgava, Ogre, Aknīste u.tml.), un visi pārējie nosaukuma varianti ir liekvārdīgi.Jēkabpils, Ogre un Valmiera, kuras likumā pielikumā nosauktas par valstspilsētām, klasifikatorā tiks iekļautas ar nosaukumiem “Jēkabpils”, “Ogre” un “Valmiera”, līdzīgi kā citas novados ietilpstošās pilsētas, jo likuma 5. pantā valstspilsētu neizdala kā atšķirīgu novada teritoriālā iedalījuma vienību. |
| 3. | Projekta izstrādē iesaistītās institūcijas | Centrālā statistikas pārvalde (turpmāk – Pārvalde). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Par statistisko klasifikāciju piemērošanu un statistikas datu bāzu uzturēšanu atbildīgās valsts institūcijas vai privātpersonas, statistisko datu lietotāji. |
|  2. |  Tiesiskā regulējuma ietekme uz tautsaimniecību un administratīvo slogu | Noteikumu projekts pats par sevi nerada pienākumu valsts institūcijām piemērot administratīvo teritoriju un teritoriālo vienību kodus. Klasifikatora pielietojumu nosaka citi normatīvie akti. |
|  3. |  Administratīvo izmaksu monetārs novērtējums | Projekts šo jomu neskar. |
|  4. |  Cita informācija |  Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav paredzētas. |
| 2. | Sabiedrības līdzdalība projekta izstrādē | Sabiedrības līdzdalības ietvaros noteikumu projekts un sākotnējās ietekmes novērtējuma ziņojums 2021.gada 12.februārī ievietots Valsts kancelejas, Ekonomikas ministrijas un Pārvaldes tīmekļa vietnēs, aicinot sabiedrību izteikt viedokļus. |
| 3. | Sabiedrības līdzdalības rezultāti | Sabiedrības līdzdalības procesā tika saņemts viens komentārs, aicinot papildināt anotāciju ar pārejas tabulu. Iesniedzējam tika sniegta skaidrojoša informācija, ka šāda informācija pieejama Pārvaldes tīmekļa vietnē. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Pārvalde, ministrijas un citas valsts institūcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde nemaina Pārvaldes, ministriju un citu valsts institūciju kompetenci un funkcijas, neietekmē to institucionālo struktūru, kā arī neparedz jaunu institūciju izveidi, esošo institūciju likvidāciju vai reorganizāciju.Noteikumu projekts tiks realizēts esošo cilvēkresursu un finanšu resursu ietvaros. |
| 3. | Cita informācija | Nav. |

Ekonomikas ministrs J. Vitenbergs

Vīza:

Valsts sekretārs E. Valantis

N.Orlova

67366962, Nadezda.Orlova@csb.gov.lv